Parijda otishma chog‘ida ikki kishi yaralandi

Parijda, Yelisey maydonida ro‘y bergan otishma chog‘ida ikki kishi yaralandi. Bu haqda “RIA Novosti” xabar bermoqda.

Voqea 7-oktabr kuni ertalab ro‘y berdi. Voqea joyiga huquq-tartibot idoralari xodimlari yetib keldi.
Ikki yarador ham 30 yoshda. Ular og‘ir ahvolda shifoxonaga olib ketildi.
Aytilishicha, noma’lum shaxslar ular o‘tirgan mashinani o‘qqa tutib, voqea joyidan yashiringan. Yaralanganlarning biri haydovchi, ikkinchisi yo‘lovchidir.